Uusikaupunki

Uusikaupunki (švedski: Nystad) je grad i općina na jugozapadu Finske od 15,567 stanovnika. Geografija Uusikaupunki leži u Regiji Prava Finska, duž obale Baltičkog mora, udaljen 70 km sjeverozapadno od administrativnog centra regije Turkua. Historija Današnji Uusikaupunki osnovao je švedski kralj Gustav Adolf 19. aprila 1617. pod imenom Novigrad - Nystad. Pod tim imenom ušao je u evropsku historiju kad je u njemu 1721. potpisan Ništatski mir, kojim je završen Veliki sjeverni rat. Uusikaupunki je grad u kom je proradila prva finska tvornica stakla, ali i grad koji je dvaput izgorio gotovo do temelja, ali se oba puta obnovio. Uusikaupunki ima slavnu pomorsku historiju, tokom 19. vijeka imao je drugu najveću flotu u Finskoj, danas se dokumenti iz tog vremena mogu vidjeti u lokalnom pomorskom muzeju. Znamenitosti i atrakcije Historijski centar grada poznat je po brojnim drvenim kućama iz 19. vijeka, i crkvama od kojih je najstarija podignuta u 15. vijeku, a najnovija 1863. Velika atrakcija grada je park vjetrenjača Myllymäki. Privreda Uusikaupunki je centar finske automobilske industrije to je tvornica - Valmet koja je od 1960. proizvela više od milijun automobila u koperaciji sa poznatim proizvođačima Opel, Lada, Saab, a danas je to Porsche. Pored tog u Uusikaupunkiju radi petrokemijska tvornica i brodogradilište uz nekoliko drugih manjih poduzeća koja se bave preradom ribe. Za privredu grada značajna je i luka sa stalnim brodskim vezama prema Švedskoj i Njemačkoj. Gradovi prijatelji Estonija, Antsla Danska, Općina Haderslev Rusija, Veliki Novgorod Norveška, Sandefjord Mađarska, Szentendre Švedska, Varberg Reference Vanjske veze Službene stranice Općine Uusikaupunki Arhivirano 2015-11-30 na Wayback Machine-u (fi)